राजस्थान मरुधरा ग्रामीण बैंक मोबाइल बैंकिंग की ओर हो रहा है अग्रसर
पाली | राजस्थानमरुधरा ग्रामीण बैंक समय की मांग के साथ मोबाइल बैकिंग की ओर आगे बढ़ रहा हैं। क्षेत्रीय प्रबंधक पाली-द्वितीय आनंदसिंह चारण ने बताया कि क्षेत्रीय कार्यालय के क्षेत्राधीन कुल 47 शाखाओं द्वारा अब तक 17879 एटीएम कार्ड खाताधारकों को जारी किए जा चुके हैं। मार्च 2017 तक कुल 4500 और नए ग्राहकों को एटीएम कार्ड जारी किए जाएगे। बैंक द्वारा पाली जिले की ढोला, कोसेलाव चामुंडेरी में जल्द ही एटीएम मशीनें भी लगाई जाएगी। क्षेत्रीय प्रबंधक चारण ने बताया कि अब तक कुल 782 खाता धारकों को मोबाइल बैंकिंग से जोड़ा जा चुका हैं। बैंक ने एक नया मोबाइल एप्प जारी किया हैं, जिसे गूगल प्ले स्टोर से डाउनलोड किया जा सकता है। इस एप्प के जरिए कोई भी खातेदार नेफ्ट के जरिए पैसों का ट्रांसफर आईएमपीएस से कभी भी मुफ्त में अपने चैक की स्थिति, चैक को रोकना/ रीबोक करना, अपने खाते का बैलेंस एवं स्टेटमेंट आदि सुविधाएं प्राप्त कर सकता हैं।
hin_Deva hin_Deva